GGC รับโอนกิจการ “ไทยแฟตตี้แอลกอฮอลส์” เพิ่มโอกาสแข่งขัน-เสริมแกร่งธุรกิจ
GGC รับโอนกิจการ “ไทยแฟตตี้แอลกอฮอลส์” โดยการปรับโครงสร้างการดำเนินธุรกิจครั้งนี้จะช่วยสนับสนุนในการเพิ่มประสิทธิภาพการดำเนินงานตลอดจนเพิ่มขีดความสามารถทางการแข่งขันในธุรกิจแฟตตี้แอลกอฮอลส์
GGC รับโอนกิจการ “ไทยแฟตตี้แอลกอฮอลส์” โดยการปรับโครงสร้างการดำเนินธุรกิจครั้งนี้จะช่วยสนับสนุนในการเพิ่มประสิทธิภาพการดำเนินงานตลอดจนเพิ่มขีดความสามารถทางการแข่งขันในธุรกิจแฟตตี้แอลกอฮอลส์
3 ต.ค. 2565

บริษัท โกลบอลกรีนเคมิคอล จำกัด (มหาชน) หรือ GGC เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการบริษัทฯ ครั้งที่ 5/2565 เมื่อวันที่ 27 เมษายน 2565 ได้มีมติอนุมัติให้มีการรับโอนกิจการทั้งหมด และการเลิกกิจการของ บริษัท ไทยแฟตตี้แอลกอฮอลส์ จำกัด (TFA) ที่บริษัทฯ เป็นผู้ถือหุ้นร้อยละ 100 ทั้งทางตรงและทางอ้อม โดยการปรับโครงสร้างการดำเนินธุรกิจครั้งนี้จะช่วยสนับสนุนในการเพิ่มประสิทธิภาพการดำเนินงานภายในบริษัทฯ ตลอดจนเพิ่มขีดความสามารถทางการแข่งขันในธุรกิจแฟตตี้แอลกอฮอลส์ของบริษัทฯ ให้แข็งแกร่งมากยิ่งขึ้น
สำหรับการโอนกิจการทั้งหมดของ บริษัท ไทยแฟตตี้แอลกอฮอลส์ จำกัด (TFA) มาที่บริษัทฯ มีผลสมบูรณ์ตามกฎหมายในวันที่ 1 ตุลาคม 2565 และบริษัทฯ จะดำเนินการจดทะเบียนยกเลิกกิจการของ TFA ต่อไป